pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-EXIM BANK จัดทำโครงการ CSR “EXIM ร่วมใจสู้ภัยโควิด” เยียวยาและช่วยเหลือผู้ได้รับผลกระทบจากโควิด-19 ในสังคม
วันอังคารที่ 28 เมษายน 2563
EXIM BANK จัดทําโครงการ CSR “EXIM ร่วมใจสู้ภัยโควิด” เยียวยาและช่วยเหลือผู้ได้รับผลกระทบจากโควิด-19 ในสังคม
จากสถานการณ์การแพร่ระบาดโควิด-19 ที่ส่งผลกระทบต่อทุกภาคส่วนในสังคม EXIM BANK จึงได้จัดทําโครงการ EXIM ร่วมใจสู้ภัยโควิด โดยบริหารจัดการองค์กรเพื่อป้องกันการแพร่เชื้อโควิด-19 เข้าสู่สังคม ควบคู่กับการเยียวยาและช่วยเหลือผู้ได้รับผลกระทบจากโควิด-19
EXIM BANK จัดทําโครงการ CSR “EXIM ร่วมใจสู้ภัยโควิด” เยียวยาและช่วยเหลือผู้ได้รับผลกระทบจากโควิด-19 ในสังคม
นายพิศิษฐ์ เสรีวิวัฒนา กรรมการผู้จัดการ ธนาคารเพื่อการส่งออกและนําเข้าแห่งประเทศไทย (EXIM BANK) เปิดเผยว่า จากสถานการณ์การแพร่ระบาดโควิด-19 ที่ส่งผลกระทบต่อทุกภาคส่วนในสังคม EXIM BANK จึงได้จัดทําโครงการ EXIM ร่วมใจสู้ภัยโควิด โดยบริหารจัดการองค์กรเพื่อป้องกันการแพร่เชื้อโควิด-19 เข้าสู่สังคม ควบคู่กับการเยียวยาและช่วยเหลือผู้ได้รับผลกระทบจากโควิด-19 โดยจัดให้มีมาตรการสําหรับลูกค้าและผู้ประกอบธุรกิจและลงทุน คลินิกให้คําปรึกษาแนะนําทางการเงินแก่ผู้ประกอบการทั่วไป โครงการสนับสนุนธุรกิจเกษตรผ่านเครือข่ายพันธมิตร และกิจกรรมเพื่อสังคม
กิจกรรมเพื่อสังคมของ EXIM BANK เพื่อเยียวยาและช่วยเหลือผู้ได้รับผลกระทบจากโควิด-19 รวมมูลค่า 1,600,000 บาท ประกอบด้วย
• การยกเว้นค่าเช่าพื้นที่ให้แก่ร้านค้าและร้านอาหารที่อาคารเอ็กซิม เป็นเวลา 3 เดือน
• การจัดกิจกรรมระดมทุนผู้บริหารและพนักงานและเงินบริจาคสมทบในนามธนาคารเพื่อซื้อเครื่องมือแพทย์สําหรับรักษาและช่วยชีวิตผู้ป่วยโควิด-19 ผ่านคณะแพทยศาสตร์โรงพยาบาลรามาธิบดี จํานวน 437,500 บาท
• การจัดทําและส่งมอบหน้ากาก Face Shield 5,000 ชิ้น และน้ําดื่มบรรจุขวด 10,000 ขวดให้แก่บุคลากรทางการแพทย์ในโรงพยาบาลและศูนย์บริการสาธารณสุข และพนักงานที่ปฏิบัติงานในพื้นที่เสี่ยงต่อการติดเชื้อในสังกัดกรุงเทพมหานคร
• การสนับสนุนซื้อหน้ากาก Face Shield 2,000 ชิ้น จากสภาอุตสาหกรรมแห่งประเทศไทย เพื่อสมทบรายได้ในการจัดซื้อเครื่องมื
รัฐบาลไทย-ข่าวทำเนียบรัฐบาล-นายกรัฐมนตรีระบุการลงพื้นที่จังหวัดสุรินทร์ และจังหวัดบุรีรัมย์  7 – 8 พฤษภาคมนี้ เป็นการลงพื้นที่พบประชาชนตามปกติ ไม่มีการพบใครแบบส่วนตัว
วันอังคารที่ 24 เมษายน 2561
นายกรัฐมนตรีระบุการลงพื้นที่จังหวัดสุรินทร์ และจังหวัดบุรีรัมย์  7 – 8 พฤษภาคมนี้ เป็นการลงพื้นที่พบประชาชนตามปกติ ไม่มีการพบใครแบบส่วนตัว
นายกรัฐมนตรีระบุการลงพื้นที่จังหวัดสุรินทร์ และจังหวัดบุรีรัมย์  7 – 8 พฤษภาคมนี้ เป็นการลงพื้นที่พบประชาชนตามปกติ ไม่มีการพบใครแบบส่วนตัว
วันนี้ (24 เมษายน 2561) เวลา 14.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังประชุมคณะรัฐมนตรี (ครม.) ถึงการลงพื้นที่ไปตรวจราชการจังหวัดสุรินทร์ และจังหวัดบุรีรัมย์ และประชุมคณะรัฐมนตรีอย่างเป็นทางการนอกสถานที่ ครั้งที่ 3 ณ จังหวัดบุรีรัมย์ ในระหว่างวันที่ 7 - 8 พฤษภาคมนี้ว่า เป็นการลงพื้นที่ปกติ เหมือนการลงจังหวัดอื่น ๆ ไม่มีการพบใครแบบส่วนตัวหรือพบใครในที่รโหฐาน แต่พบกันในที่ใหญ่ ๆ กว้าง ๆ รวมกับประชาชนทั่วไป ส่วนใครจะมารับตนเองก็ไม่ปฏิเสธ ถือเป็นเรื่องเจ้าบ้านที่ดี ที่มาให้การต้อนรับรับ เป็นธรรมดา
“ผมไม่ไปตกลงการเมืองอะไรกับใครทั้งสิ้น ผมไม่สามารถตกลงอะไรกับใคร เพราะผมยังไม่ไปสู่ตรงนั้น เป็นเรื่องของกระบวนการทางการเมือง ใครจะทําอะไรก็ทําไป แต่อย่ามาเอาผมไปเกี่ยวข้องตรงนี้” นายกรัฐมนตรี กล่าว
-------------------------------------------
รัฐบาลไทย-ข่าวทำเนียบรัฐบาล-เตรียมแผนการผลิตและการตลาดสุกร ปี 2562
วันพฤหัสบดีที่ 28 กุมภาพันธ์ 2562
เตรียมแผนการผลิตและการตลาดสุกร ปี 2562
พิกบอร์ด (Pig board) เตรียมแผนการผลิตและการตลาดสุกร ปี 2562 คาดว่าจะมีการขยายตัวการนําเข้าและส่งออกเพิ่มมากขึ้น
นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ เปิดเผยภายหลังการประชุมคณะกรรมการนโยบายพัฒนาสุกรและผลิตภัณฑ์ (Pig board) ณ กรมปศุสัตว์ พญาไท ว่า ที่ประชุมเห็นชอบแผนการผลิตและการตลาดสุกร ปี 2562 โดยพิจารณาจากปริมาณแม่พันธุ์สุกรที่ใช้งานในระบบ ปี 2562 ประเมินจากฝูงแม่พันธุ์ ปี 2561 (คิดจากร้อยละ 80) และฝูงแม่สุกรสาวที่ได้จากการสํารวจปี 2561 นอกจากนี้ ยังพิจารณาจากประสิทธิภาพการผลิต โดยแม่สุกร 1 ตัว สามารถผลิตสุกรขุนได้ 19.63 ตัว อีกทั้งยังได้คาดการณ์การขยายตัวการนําเข้าและส่งออก ปี 2562 จากปี 2561 คือ ปริมาณการส่งออกสุกรมีชีวิตจะเพิ่มขึ้นร้อยละ 10 ปริมาณการนําเข้าเนื้อสุกรและผลิตภัณฑ์จะเพิ่มขึ้นร้อยละ 5 ปริมาณการส่งออกเนื้อสุกรและผลิตภัณฑ์จะเพิ่มขึ้นร้อยละ 4 โดยได้รับปัจจัยบวกจากปัญหาโรค African Swine Fever ในจีน ไต้หวัน เวียดนาม และญี่ปุ่น ประกอบกับข้อมูลของกระทรวงเกษตรสหรัฐฯ ที่คาดว่าประเทศเวียดนามจะส่งออกเนื้อสุกรลดลงจาก 35,000 ตัน ในปี 2561 เป็น 30,000 ตัน ในปี 2562 จึงเป็นปัจจัยบวกให้กัมพูชานําเข้าสุกรมีชีวิตจากไทยเพิ่มมากขึ้น
นายลักษณ์ กล่าวต่อไปว่า ในปี 2562 นี้ จึงคาดว่าจะมีแม่พันธุ์สุกร จํานวน 1.047 ล้านตัว ผลิตสุกรขุน (น้ําหนัก 100 กิโลกรัม/ตัว) วันละ 56,388 ตัว รวมทั้งปีจะสามารถผลิตสุกรขุนได้ จํานวน 20.557 ล้านตัว นอกจากนี้ ยังคาดว่าจะมีปริมาณการส่งออกสุกรมีชีวิต จํานวน 1,000,000 ตัว (เพิ่มขึ้นร้อยละ 10) การนําเข้าเนื้อสุกร จํานวน 112 ตัน (เพิ่มขึ้น ร้อยละ 5) และส่งออกเนื้อสุกรและผลิตภัณฑ์ จํานวน 20,906 ตัน (เพิ่มขึ้นร้อยละ 4) อย่างไรก็ตาม คาดว่าจะมีปริมาณเนื้อสุกรเหลือบริโภคภายในประเทศ จํานวน 1.45 ล้านตัน หรือคิดเป็นอัตราบริโภค 22 กิโลกรัม/คน/ปี
ทั้งนี้ ในปี 2561 มีปริมาณการผลิตสุกรขุน จํานวน 22.90 ล้านตัว ปริมาณการผลิตไตรมาส 4/2561 (ต.ค. - ธ.ค.) จํานวน 6.03 ล้านตัว คิดเป็นเนื้อสุกร 452.12 พันตัน มีต้นทุนการผลิตสุกร ไตรมาส 4/2561 (กรณีซื้อลูกสุกรมาเลี้ยง) เฉลี่ยกิโลกรัมละ 63.24 บาท ราคาสุกรมีชีวิตที่เกษตรกรขายได้ ไตรมาส 4/2561 เฉลี่ยกิโลกรัมละ 65.89 บาท ราคาขายปลีกเนื้อสุกรชําแหละ ไตรมาส 4/2561 เฉลี่ยกิโลกรัมละ 134.55 บาท การส่งออกสุกรมีชีวิต ปี 2561 (ม.ค. - ธ.ค.) จํานวน 885,372 ตัว เพิ่มขึ้นจากปี 2560 ร้อยละ 127 และการนําเข้าผลิตภัณฑ์สุกร ปี 2561 (ม.ค. - ธ.ค.) มีจํานวน 97,534 ตัน ลดลงจากปี 2560 ร้อยละ 9
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-กระทรวงยุติธรรมเข้าร่วมกิจกรรมจิตอาสาพัฒนาภูมิทัศน์ริมฝั่งแม่น้ำเจ้าพระยา
วันพุธที่ 2 ตุลาคม 2562
กระทรวงยุติธรรมเข้าร่วมกิจกรรมจิตอาสาพัฒนาภูมิทัศน์ริมฝั่งแม่น้ําเจ้าพระยา
กระทรวงยุติธรรมเข้าร่วมกิจกรรมจิตอาสาพัฒนาภูมิทัศน์ริมฝั่งแม่น้ําเจ้าพระยา
เมื่อวันพุธที่ ๒ ตุลาคม ๒๕๖๒ เวลา ๐๙.๐๐ น.
พลเอกประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม
เป็นประธานในพิธี การจัดกิจกรรมจิตอาสาพัฒนาภูมิทัศน์ริมฝั่งแม่น้ําเจ้าพระยา
ถวายพระราชกุศลเนื่องในโอกาส วันคล้ายวันสวรรคต พระบาทสมเด็จพระจุลจอมเกล้าเจ้าอยู่หัว
และวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราชบรมนาถบพิตร
กับเนื่องในงานพระราชพิธีบรมราชาภิเษก พุทธศักราช ๒๕๖๒
โดยมีนายสมศักดิ์ เทพสุทิน รัฐมนตรีว่าการกระทรวงยุติธรรม
และนายวิทยา สุริยะวงค์ รองปลัดกระทรวงยุติธรรมเข้าร่วมกิจกรรม
ณ สวนสันติชัยปราการ เขตพระนคร กรุงเทพมหานคร
รัฐบาลไทย-ข่าวทำเนียบรัฐบาล-'กฤษฎา' หนุนมหกรรมยางพาราฯ ช่วยเพิ่มช่องทางและเปิดตลาดการค้า
วันศุกร์ที่ 14 กันยายน 2561
'กฤษฎา' หนุนมหกรรมยางพาราฯ ช่วยเพิ่มช่องทางและเปิดตลาดการค้า
กฤษฎา' หนุนมหกรรมยางพาราฯ ช่วยเพิ่มช่องทางและเปิดตลาดการค้า เชื่อมโยงทั้งในและต่างประเทศ
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธานเปิดงาน "นวัตกรรมยางพาราไทย” Thailand Rubber Innovation Expo 2018 ครั้งที่ 1 ณ ศูนย์ประชุมนานาชาติฉลองสิริราชสมบัติครบ 60 ปี อําเภอหาดใหญ่ จังหวัดสงขลา ว่า งาน "นวัตกรรมยางพาราไทย” Thailand Rubber Innovation Expo 2018 ครั้งที่ 1 จัดขึ้นระหว่างวันที่ 14 - 16 กันยายน 2561 ภายใต้แนวคิด “Rubber is Life ยางคือชีวิต” มีวัตถุประสงค์เพื่อสร้างโอกาสทางด้านการตลาดให้ผู้ประกอบการ เป็นการส่งเสริมสนับสนุน และเปิดช่องทางด้านการตลาดของยางพาราในจังหวัดสงขลา สามารถเชื่อมโยงตลาดกลางยางพาราทั้งใน และต่างประเทศ รวมทั้งยังมีกิจกรรมที่น่าสนใจและเป็นประโยชน์ต่อผู้เข้าร่วมงาน อาทิ การเสวนา การบรรยายให้ความรู้แก่เกษตรกรโดยวิทยาการผู้ทรงคุณวุฒิที่เกี่ยวข้องกับยางพาราตั้งแต่ต้นทาง กลางทาง จนถึงปลายทาง การแสดงนวัตกรรม เทคโนโลยีเกี่ยวกับยางพารา การออกบูธจําหน่ายสินค้า ซึ่งจะเปิดโอกาสให้ผู้ประกอบการได้เจรจาธุรกิจเพื่อขยายช่องทางการตลาดและผู้บริโภคได้ซื้อสินค้าจากผู้ผลิตโดยตรง เป็นต้น
"การจัดงานในวันนี้ถือเป็นโอกาสอันดีที่จะได้พบปะผู้ประกอบการ ทั้งรายใหญ่และรายย่อย โดยรับฟังความต้องการที่จะให้รัฐบาลเข้าไปสนับสนุนด้านใดบ้าง ทําอย่างไรจะเพิ่มกําลังการซื้อยางพาราให้มากขึ้น รวมถึงการสนับสนุนให้ซื้อยางพาราจากหน่วยงานอื่น ๆ เพื่อเพิ่มตัวเลือกผู้ค้าในตลาดยางพาราให้หลากหลาย เช่น สหกรณ์การเกษตร การยางแห่งประเทศไทย และจากการแสดงนวัตกรรมต่าง ๆ ในวันนี้ พบว่ามีผลิตภัณฑ์ที่แปรรูปจากยางพาราหลายชนิดที่น่าสนใจและควรส่งเสริม ซึ่งเป็นการเพิ่มมูลค่าและเพิ่มปริมาณการใช้ยางให้มากขึ้นอีกทางหนึ่ง ขณะที่ความก้าวหน้าการดําเนินโครงการรับเบอร์ ซิตี้ ก้าวหน้าไปกว่า 70% มีหลายโครงการที่น่าสนใจ เช่น การนํายางพาราเก่าไปแปรรูปเป็นพลังงาน เป็นต้น โดยขณะนี้กําลังก่อสร้างโรงงาน คาดว่าอีก 1 ปีจะก่อสร้างแล้วเสร็จ ซึ่งจะมีความต้องการยางพาราส่งเข้าโรงงานถึงปีละ 500,000 ตัน" นายกฤษฎา กล่าว
ในโอกาสนี้ รัฐมนตรีว่าการกระทรวงเกษตรและสหกรณ์ ได้ร่วมเป็นสักขีพยานพิธีลงนามความร่วมมือระหว่าง บริษัท เซี่ยงไฮ้-ไทย รับเบอร์ โปรดักส์ จํากัด และการนิคมอุตสาหกรรมแห่งประเทศไทย เพื่อสร้างโรงงานบนพื้นที่ 500 ไร่ ของโครงการรับเบอร์ ซิตี้ นิคมอุตสาหกรรมภาคใต้ โดยการประสานความร่วมมือเพื่อผลิตนวัตกรรมจากงานผลวิจัยของสถาบันวิจัยและพัฒนานวัตกรรมยางพารา มหาวิทยาลัยสงขลานครินทร์ (ม.อ.) ด้วย
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ออมสิน งดจัดกิจกรรมวันคล้ายวันสถาปนาธนาคารออมสิน 1 เม.ย.63
วันอังคารที่ 31 มีนาคม 2563
ออมสิน งดจัดกิจกรรมวันคล้ายวันสถาปนาธนาคารออมสิน 1 เม.ย.63
ธนาคารออมสินขอแจ้งงดกิจกรรมการรับฝากเงินเพื่อรับของที่ระลึกเนื่องในวาระธนาคารออมสิน ครบ 107 ปี ในวันที่ 1 เมษายน 2563 นี้ ณ ธนาคารออมสินทุกสาขาทั่วประเทศ เนื่องจากภาวะวิกฤติการแพร่ระบาดของโรคไวรัส COVID-19 ทั่วประเทศ
ดร.ชาติชาย พยุหนาวีชัย ผู้อํานวยการธนาคารออมสิน เปิดเผยว่า ตามที่รัฐบาลได้ประกาศใช้พระราชกําหนด (พ.ร.ก.) การบริหารราชการในสถานการณ์ฉุกเฉิน พ.ศ.2548 เนื่องจากภาวะวิกฤติการแพร่ระบาดของโรคไวรัส COVID-19 ทั่วประเทศ ซึ่งมีผลบังคับใช้ตั้งแต่วันที่ 26 มีนาคม 2563 ไปถึงสิ้นเดือนเมษายน 2563 เพื่อควบคุมการแพร่ระบาดของเชื้อไวรัส COVID-19 นั้น ด้วยความห่วงใยลูกค้า ประชาชน และเพื่อให้เป็นไปตามมาตรการป้องกันดังกล่าว ธนาคารออมสิน จึงขอแจ้งงดกิจกรรมการรับฝากเงินเพื่อรับของที่ระลึกเนื่องในวาระธนาคารออมสิน ครบ 107 ปี ในวันที่ 1 เมษายน 2563 นี้ ณ ธนาคารออมสินทุกสาขาทั่วประเทศ และขออภัยในความไม่สะดวก มา ณ ที่นี้
ทั้งนี้ หากสถานการณ์คลี่คลาย ธนาคารฯ จะพิจารณาจัดกิจกรรมส่งเสริมการออม เพื่อมอบสิ่งดีๆ ให้กับลูกค้า ประชาชน ตลอดจนผู้มีอุปการคุณทุกท่านในวาระอื่น ซึ่งจะแจ้งให้ทราบในโอกาสต่อไป
อย่างไรก็ตาม ในส่วนของกิจกรรมธนาคารออมสินมอบเงินขวัญถุงให้เด็กที่เกิดในวันออมสินปี 2563 จํานวน 500 บาทต่อราย และเด็กที่เกิดในวันออมสินปี 2563 และตั้งชื่อเด็กให้ปรากฏในสูติบัตรว่า "ออมสิน" จะได้รับเงินออม 5,000 บาทต่อรายนั้น ยังคงได้รับสิทธิ์การรับเงินตามปกติ แต่ธนาคารฯ ขอแนะนําว่าไม่ต้องรีบมาติดต่อในช่วงนี้ที่ พ.ร.ก.การบริหารราชการในสถานการณ์ฉุกเฉิน พ.ศ.2548 เนื่องจากภาวะวิกฤติการแพร่ระบาดของโรคไวรัส COVID-19 ทั่วประเทศ ยังคงมีผลบังคับใช้อยู่ โดยสามารถติดต่อธนาคารออมสินทุกสาขาได้จนถึงวันที่ 31 ธันวาคม 2563
รัฐบาลไทย-ข่าวทำเนียบรัฐบาล-7 มาตรการเร่งด่วน เพื่อแก้ไขปัญหาค่าฝุ่นละอองขนาดเล็ก PM2.5
วันพุธที่ 9 ตุลาคม 2562
7 มาตรการเร่งด่วน เพื่อแก้ไขปัญหาค่าฝุ่นละอองขนาดเล็ก PM2.5
..
#ไทยคู่ฟ้ากรมการขนส่งทางบกออก 7 มาตรการเร่งด่วน เพื่อแก้ไขปัญหาค่าฝุ่นละอองขนาดเล็ก PM2.5 โดยเน้นการป้องกันและลดการเกิดมลพิษที่ต้นทางอย่าง “เร่งด่วน เข้มข้น จริงจัง” พร้อมบูรณาการกับหน่วยงานต่าง ๆ ที่เกี่ยวข้องในการตรวจค่าควันดําให้มีประสิทธิภาพยิ่งขึ้น ย้ํา! ดําเนินการเข้มงวดโดยเฉพาะรถบรรทุกและรถโดยสารที่มีค่าควันดําเกินมาตรฐาน
รัฐบาลไทย-ข่าวทำเนียบรัฐบาล-รัฐบาล เชิญชวนเด็กเยาวชนและคนไทยทุกคน มาดื่มนมเพื่อสุขภาพร่างกายแข็งแรงในโอกาส วันดื่มนมโลก (World Milk Day) ตรงกับวันที่ 1 มิถุนายน ของทุกปี
วันจันทร์ที่ 28 พฤษภาคม 2561
รัฐบาล เชิญชวนเด็กเยาวชนและคนไทยทุกคน มาดื่มนมเพื่อสุขภาพร่างกายแข็งแรงในโอกาส วันดื่มนมโลก (World Milk Day) ตรงกับวันที่ 1 มิถุนายน ของทุกปี
รัฐบาล โดย กระทรวงเกษตรฯ เชิญชวนเด็กเยาวชนและคนไทยทุกคน มาดื่มนมเพื่อสุขภาพร่างกายแข็งแรง และเตรียมจัดงานวันดื่มนมโลก ประจําปี 2561 ภายใต้แนวคิด “นมยิ่งดื่มยิ่งดี” ณ สวนสัตว์ดุสิต รณรงค์ให้ความรู้ที่ถูกต้อง เพื่อให้ผู้บริโภคดื่มนมที่สดและคุณภาพดี
วันนี้ (28 พฤษภาคม 2561) เวลา 08.30 น. ณ โถงกลาง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี ให้เกียรติเยี่ยมชมบูธการจัดแสดงงานวันดื่มนมโลก ประจําปี 2561 ก่อนการประชุมคณะรัฐมนตรี โดยมี นายกฤษฎา บุญราช รัฐมนตรีว่าการกระทรวงเกษตรและสหกรณ์ พร้อมคณะผู้บริหารกระทรวงฯ ให้การต้อนรับและนําชมนิทรรศการฯ
ทั้งนี้ รัฐมนตรีว่าการกระทรวงเกษตรฯ กล่าวรายงานว่า วันดื่มนมโลก ได้กําหนดโดย FAO ให้เป็นวันที่ 1 มิถุนายนของทุกปี เพื่อให้ทั่วโลกได้ตระหนักถึงความสําคัญของการดื่มนม ซึ่งรวมทั้งทุกภาคส่วนที่เกี่ยวข้อง ตั้งแต่ ต้นน้ํา ได้แก่ เกษตรกรผู้เลี้ยงโคนม กลางน้ํา ได้แก่ ผู้แปรรูปนมและผลิตภัณฑ์นม จนถึงปลายน้ํา คือ ผู้บริโภค ได้เห็นคุณค่าของนม ดังนั้น กระทรวงเกษตรและสหกรณ์ ได้แก่ กรมปศุสัตว์ องค์การส่งเสริมกิจการโคนมแห่งประเทศไทย หรือ อสค. ร่วมกับองค์การอาหารและเกษตรแห่งสหประชาชาติ หรือ FAO และสมาคมอุตสาหกรรมผลิตภัณฑ์อาหารนมไทยหรือ สอนท. รวมทั้ง องค์การสวนสัตว์ในพระบรมราชูปถัมภ์ ได้กําหนดจัดงานวันดื่มนมโลก ประจําปี 2561 ขึ้น ซึ่งในปี 2561 นี้ จะมีการจัดงานวันดื่มนมโลก ในวันศุกร์ที่ 1 มิถุนายน 2561 ณ สวนสัตว์ดุสิต กรุงเทพฯ โดยพิธีเปิดงานจะเริ่มตั้งแต่เวลา 09.30 น. บริเวณประตู 1 สวนสัตว์ดุสิต ซึ่งในงานจะมีการออกบูธแสดงผลิตภัณฑ์นมใหม่ ๆ บทความรู้ต่าง ๆ เกี่ยวกับคุณประโยชน์ โดยเฉพาะคุณประโยชน์ในด้านการเสริมสร้างสุขภาพที่เหมาะสมกับทุกวัย ตามคําขวัญที่ว่า “นมยิ่งดื่มยิ่งดี” และในงานดังกล่าวก็จะมีดารายอดนิยมที่ชื่นชอบการดื่มนมได้มาสนทนา แลกเปลี่ยนเรียนรู้เกี่ยวกับประโยชน์ต่าง ๆ ของการดื่มนมกับนักวิชาการทั้งในประเทศและต่างประเทศ
นอกจากนี้ การดื่มนมของคนไทยในรูปของนมพาสเจอร์ไรส์และนมยูเอชที ปัจจุบันเฉลี่ย 18 ลิตรต่อคนต่อปี ซึ่งค่อนข้างน้อย เมื่อเทียบกับประเทศญี่ปุ่น หรือในประเทศยุโรปและอเมริกา ซึ่งอาจเนื่องจากประเทศไทยค่อนข้างอุดมสมบูรณ์ อย่างไรก็ตาม นมถือว่าเป็นอาหารที่คุณค่าทางอาหารสูงและจําเป็นต่อสุขภาพ หากคนไทยดื่มนมเพียงวันละ 1 แก้ว จะช่วยเสริมสร้างสุขภาพของร่างกาย รวมทั้งยังช่วยสร้างความยั่งยืนในอาชีพการเลี้ยงโคนมของเกษตรกรไทยด้วย ดังนั้น จึงขอฝากสื่อมวลชนและผู้เกี่ยวข้องช่วยเผยแพร่ประชาสัมพันธ์ในงานวันดื่มนมโลกครั้งนี้ รวมทั้งช่วยกันรณรงค์ให้คนไทยได้ดื่มนมมาก ๆ และรับรู้ข่าวสารที่เป็นจริงเกี่ยวกับคุณประโยชน์ของการดื่มนมด้วย
ตอนท้าย นายกรัฐมนตรีกล่าวว่าขอให้คนทุกคนช่วยกันรณรงค์ดื่มนมให้มากยิ่งขึ้น เพื่อสุขภาพที่ดี หรือดื่มนมจากข้าว เพราะเป็นการช่วยเหลือและสนับสนุนเกษตรกร พร้อมเชิญชวนลดการดื่มสุรา มาดื่มนมเพื่อสุขภาพและรับประทานอาหารที่ดีต่อสุขภาพ
อนึ่ง ผู้สนใจสามารถติดต่อสอบถามข้อมูลที่ สํานักงานปลัดกระทรวงเกษตรและสหกรณ์ กองเกษตรสารนิเทศ โทร 02-228-1085-9 โทรสาร 02-282-2871 www.moac.go.th
..................................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สถาบันการบินพลเรือนมอบประกาศนียบัตรแก่ผู้สำเร็จการฝึกอบรมหลักสูตร Flight Line Marshaller รุ่นที่ 6
วันศุกร์ที่ 11 สิงหาคม 2560
สถาบันการบินพลเรือนมอบประกาศนียบัตรแก่ผู้สําเร็จการฝึกอบรมหลักสูตร Flight Line Marshaller รุ่นที่ 6
สถาบันการบินพลเรือน (สบพ.) กระทรวงคมนาคม จัดพิธีมอบประกาศนียบัตรหลักสูตร Flight Line Marshaller รุ่นที่ 6 โดยมี ดร.กนก สารสิทธิธรรม รองผู้ว่าการฝ่ายวิชาการ สบพ. เป็นประธานมอบประกาศนียบัตรให้แก่ผู้สําเร็จการฝึกอบรม เมื่อวันที่ 4 สิงหาคม 2560
สบพ. ได้จัดการฝึกอบรมหลักสูตร Flight Line Marshaller รุ่นที่ 6 ระหว่างวันที่ 1 - 4 สิงหาคม 2560 เพื่อสร้างความรู้ความเข้าใจเกี่ยวกับ กฎระเบียบ ข้อบังคับ และหน้าที่ความรับผิดชอบของเจ้าหน้าที่ผู้ให้สัญญาณในการนําอากาศยานเข้าสู่หลุมจอด รวมถึงขั้นตอนการส่งแปรสัญญาณการสื่อสารในการให้ทัศนะสัญญาณกับอากาศยาน ซึ่งเป็นการให้สัญญาณกับนักบิน ในขณะที่เครื่องบินกําลังเคลื่อนตัวเพื่อเข้าหลุมจอด และให้หยุดในตําแหน่งที่ถูกต้องตามแต่ละประเภทของเครื่องบินนั้น โดยมีบุคลากรจากท่าอากาศยานภายใต้การกํากับดูแลของบริษัท ท่าอากาศยานไทย จํากัด (มหาชน) ทั้ง 6 แห่ง ได้แก่ ท่าอากาศยานสุวรรณภูมิ ท่าอากาศยานดอนเมือง ท่าอากาศยานเชียงใหม่ ท่าอากาศยานแม่ฟ้าหลวงเชียงราย ท่าอากาศยานภูเก็ต และท่าอากาศยานหาดใหญ่ จํานวน 20 คน เข้ารับการฝึกอบรม ซึ่งเมื่อสําเร็จหลักสูตรผู้ผ่านการฝึกอบรมจะสามารถกํากับดูแลการปฏิบัติงานภายในพื้นที่ Airside เกิดความปลอดภัยสูงสุดตามมาตรฐานที่ ICAO กําหนด
รัฐบาลไทย-ข่าวทำเนียบรัฐบาล-เอกอัครราชทูตจีนเข้าเยี่ยมคารวะรองนายกรัฐมนตรี
วันพุธที่ 8 กุมภาพันธ์ 2560
เอกอัครราชทูตจีนเข้าเยี่ยมคารวะรองนายกรัฐมนตรี
เอกอัครราชทูตจีนเข้าเยี่ยมคารวะรองนายกรัฐมนตรี
วันนี้ (7 ก.พ. 60) เวลา 14.30 น. นายหนิง ฟู่ ขุย เอกอัครราชทูตจีนประจําประเทศไทย เข้าเยี่ยมคารวะ นายสมคิด จาตุศรีพิทักษ์ รองนายกรัฐมนตรี เพื่อหารือถึงการส่งเสริมความร่วมมือด้านการค้าไทย-จีน ณ ห้องทํางานรองนายกรัฐมนตรี ตึกบัญชาการ 1 ทําเนียบรัฐบาล สรุปสาระสําคัญการหารือดังนี้
ออท. จีนแสดงความขอบคุณรองนายกรัฐมนตรีที่สละเวลาให้เข้าพบ ทราบดีว่ารองนายกรัฐมนตรีมีภารกิจมาก การพบปะในวันนี้เพื่อรับฟังความคิดเห็นจากรองนายกรัฐมนตรีเกี่ยวกับการส่งเสริมความร่วมมือด้านการค้า การลงทุนระหว่างไทยและจีน พร้อมแสดงความยินดีที่การเดินทางเยือนจีนของรองนายกรัฐมนตรีเมื่อเดือนธันวาคมที่ผ่านมาประสบความสําเร็จอย่างเป็นรูปธรรม มีการลงนามความร่วมมือเพื่อกําหนดทิศทางการส่งเสริมการค้า การลงทุนระหว่างกัน
รองนายกรัฐมนตรียืนยันความสัมพันธ์อันดีระหว่างไทยและจีน ไทยยังมียุทธศาสตร์ความเชื่อมโยงที่สอดรับกับนโยบาย One Belt One Road ของจีน กล่าวคือยุทธศาสตร์ระบบราง EEC ควบคู่กับยุทธศาสตร์เศรษฐกิจดิจิทัล ทั้งนี้รัฐบาลไทยกําลังเร่งรัดผลักดันโครงการรถไฟไทย-จีน เส้นทางกรุงเทพฯ-นครราชสีมา โดยจะดําเนินการตอกเสาเข็มเริ่มโครงการภายในเดือนมีนาคมนี้ อย่างไรก็ตามรองนายกรัฐมนตรีฝากให้จีนพิจารณาการให้เงินกู้ในอัตราดอกเบี้ยต่ําด้วย
โอกาสนี้ ออท. จีนได้สอบถามความคิดเห็นของรองนายกรัฐมนตรีเกี่ยวกับทิศทางเศรษฐกิจโลก หลังจากที่สหรัฐอเมริกามีประธานาธิบดีคนใหม่ ซึ่งรองนายกรัฐมนตรีเห็นว่าเป็นโอกาสอันดีที่ประเทศต่างๆ ในเอเชียจะหันมาร่วมมือกันผนึกกําลังเพื่อพัฒนาภูมิภาคเอเชียไปด้วยกัน นอกจากนี้รองนายกรัฐมนตรียังหวังให้จีนสนับสนุนบทบาทการเจรจาความตกลงหุ้นส่วนยุทธศาสตร์เศรษฐกิจในภูมิภาค (RCEP) ซึ่งจะทวีความสําคัญ และเชื่อว่าประเทศในกลุ่มเอเชียจะหันมาสนับสนุนในกลุ่ม RCEP มากขึ้น
ก่อนจบการสนทนา ออท. จีน กล่าวว่าจีนจะเป็นเจ้าภาพจัดการประชุมระดับสูงเรื่อง One Belt One Road ในช่วงเดือนพฤษภาคม จึงหวังเชิญรัฐมนตรีกระทรวงต่างๆ ที่อยู่ภายใต้การกํากับดูแลของรองนายกรัฐมนตรี อาทิ กระทรวงการคลัง กระทรวงพาณิชย์ กระทรวงการต่างประเทศ เข้าร่วมการประชุมดังกล่าวด้วย
รัฐบาลไทย-ข่าวทำเนียบรัฐบาล-กรมสรรพากรขยายกำหนดเวลาการยื่นแบบแสดงรายการและชำระภาษีอากรให้แก่ผู้เสียภาษีหรือนำส่งภาษีในท้องที่ที่เกิดอุทกภัย
วันศุกร์ที่ 20 กันยายน 2562
กรมสรรพากรขยายกําหนดเวลาการยื่นแบบแสดงรายการและชําระภาษีอากรให้แก่ผู้เสียภาษีหรือนําส่งภาษีในท้องที่ที่เกิดอุทกภัย
ตามที่ได้เกิดภัยพิบัติจากพายุโซนร้อนโพดุลและพายุโซนร้อนคาจิกิในหลายจังหวัดของประเทศไทย ส่งผลทําให้ผู้มีหน้าที่เสียภาษีหรือนําส่งภาษีในหลายท้องที่ไม่สามารถประกอบกิจการ และยื่นรายการและชําระภาษีอากรหรือนําส่งภาษีภายในเวลาที่กําหนด ดังนั้น เพื่อเป็นการช่วยเห
ตามที่ได้เกิดภัยพิบัติจากพายุโซนร้อนโพดุลและพายุโซนร้อนคาจิกิในหลายจังหวัดของประเทศไทย ส่งผลทําให้ผู้มีหน้าที่เสียภาษีหรือนําส่งภาษีในหลายท้องที่ไม่สามารถประกอบกิจการ และยื่นรายการและชําระภาษีอากรหรือนําส่งภาษีภายในเวลาที่กําหนด ดังนั้น เพื่อเป็นการช่วยเหลือให้ผู้ที่ประสบภัยพิบัติดังกล่าว ไม่ต้องเสียเบี้ยปรับ เงินเพิ่ม และค่าปรับอาญา กรมสรรพากรจึงได้ขยายกําหนดเวลาการยื่นแบบฯ และชําระภาษี หรือนําส่งภาษีให้แก่ผู้มีหน้าที่เสียภาษีหรือนําส่งภาษีในท้องที่จังหวัดสระแก้ว อุตรดิตถ์ เพชรบูรณ์ พิษณุโลก พิจิตร สุโขทัย แม่ฮ่องสอน ลําปาง น่าน เชียงใหม่ แพร่ อุบลราชธานี อํานาจเจริญ ยโสธร ชัยภูมิ ศรีสะเกษ สุรินทร์ ขอนแก่น นครพนม ร้อยเอ็ด กาฬสินธุ์ มุกดาหาร สกลนคร มหาสารคาม อุดรธานี ระนอง โดยขยายกําหนดเวลา ดังนี้
1. ขยายกําหนดเวลาการยื่นรายการและนําส่งภาษีเงินได้หัก ณ ที่จ่าย ตามแบบ ภ.ง.ด.1 ภ.ง.ด.2 ภ.ง.ด.3 ภ.ง.ด.53 และ ภ.ง.ด.54 กรณีที่จะต้องยื่นรายการและนําส่งภาษีสําหรับเดือนภาษีสิงหาคม 2562 ที่ต้องยื่นรายการและนําส่งภาษีภายในวันที่ 7 กันยายน 2562 ออกไปเป็นภายในวันที่ 7 ตุลาคม พ.ศ.2562
2. ขยายกําหนดเวลาการยื่นรายการและชําระภาษีเงินได้บุคคลธรรมดา ตามแบบ ภ.ง.ด.94 กรณีที่ต้องยื่นรายการและชําระภาษีภายในเดือนกันยายน 2562 ออกไปเป็นภายในวันที่ 7 ตุลาคม พ.ศ.2562
3. ขยายกําหนดเวลาการยื่นรายการและชําระภาษีสําหรับบริษัทหรือห้างหุ้นส่วนนิติบุคคลตามแบบ ภ.ง.ด.50 ภ.ง.ด.51 ภ.ง.ด.52 และ ภ.ง.ด.53 กรณีที่ต้องยื่นรายการและชําระภาษีตั้งแต่วันที่ 29 สิงหาคม พ.ศ.2562 ถึงวันที่ 30 กันยายน พ.ศ.2562 ออกไปเป็นภายในวันที่ 7 ตุลาคม พ.ศ.2562
4. ขยายกําหนดเวลาการยื่นแบบแสดงรายการและชําระภาษีมูลค่าเพิ่ม ตามแบบ ภ.พ.30 และ ภ.พ.36 และภาษีธุรกิจเฉพาะ ตามแบบ ภธ.40 ไม่รวมถึงการยื่นแบบแสดงรายการและชําระภาษีธุรกิจเฉพาะ สําหรับการขายอสังหาริมทรัพย์เป็นทางค้าหรือหากําไร ไม่ว่าอสังหาริมทรัพย์นั้นจะได้มาโดยวิธีใดก็ตาม สําหรับเดือนสิงหาคม 2562 ที่ต้องยื่นแบบแสดงรายการภายในวันที่ 15 กันยายน พ.ศ.2562 ออกไปเป็นภายในวันที่ 7 ตุลาคม พ.ศ.2562
5. ขยายกําหนดเวลาการขอเสียอากรแสตมป์เป็นตัวเงิน ตามแบบ อ.ส.4 อ.ส.4ก และ อ.ส.4ข กรณีที่ต้องเสียอากรตั้งแต่วันที่ 29 สิงหาคม พ.ศ.2562 ถึงวันที่ 30 กันยายน พ.ศ.2562 ออกไปเป็นภายในวันที่ 7 ตุลาคม พ.ศ.2562
หากมีข้อสงสัยสามารถดูรายละเอียดเพิ่มเติมได้ที่ประกาศกระทรวงการคลัง เรื่องขยายกําหนดเวลาการยื่นรายการและชําระภาษีอากรฯ ในท้องที่ที่เกิดภัยพิบัติ (ฉบับที่2) ประกาศ ณ วันที่ 13 กันยายน พ.ศ.2562 หรือสอบถามรายละเอียดได้ที่สํานักงานสรรพากรทุกแห่งทั่วประเทศ และศูนย์สารนิเทศสรรพากร โทร. 1161
รัฐบาลไทย-ข่าวทำเนียบรัฐบาล-รฟม. คุมเข้มมาตรการรักษาความปลอดภัยหลังพบวัตถุระเบิดไปป์บอมบ์ ใกล้สถานีรถไฟฟ้าศูนย์วัฒนธรรมแห่งประเทศไทย
วันพุธที่ 7 มิถุนายน 2560
รฟม. คุมเข้มมาตรการรักษาความปลอดภัยหลังพบวัตถุระเบิดไปป์บอมบ์ ใกล้สถานีรถไฟฟ้าศูนย์วัฒนธรรมแห่งประเทศไทย
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม เพิ่มความเข้มงวดมาตรการรักษาความปลอดภัยภายในสถานีและขบวนรถไฟฟ้า รวมถึงอาคารและลานจอดรถทุกแห่ง พร้อมทั้งจัดเตรียมกําลังหน่วยทําลายวัตถุระเบิด (EOD) และสุนัข K-9
ตรวจตราและเตรียมพร้อมตลอด 24 ชั่วโมง หลังเกิดเหตุพบวัตถุระเบิดไปป์บอมบ์ใกล้สถานีรถไฟฟ้าใต้ดินศูนย์วัฒนธรรมแห่งประเทศไทย
นายธีรพันธ์ เตชะศิรินุกูล รองผู้ว่าการ (กลยุทธ์และแผน) รักษาการแทน ผู้ว่าการการรถไฟฟ้าขนส่งมวลชนแห่งประเทศไทย (รฟม.) กล่าวว่า รฟม. ได้ตระหนักถึงความปลอดภัยในชีวิตและทรัพย์สินของประชาชนผู้ใช้บริการรถไฟฟ้า MRT สายเฉลิมรัชมงคล (สายสีน้ําเงิน) และสายฉลองรัชธรรม (สายสีม่วง) จากเหตุการณ์ที่เกิดขึ้นเมื่อวันที่ 30 พฤษภาคม 2560 มีผู้พบวัตถุระเบิดไปป์บอมบ์ บริเวณใกล้กับสถานีรถไฟฟ้าศูนย์วัฒนธรรมแห่งประเทศไทย ถนนรัชดาภิเษก เขตห้วยขวาง นั้น รฟม. มิได้นิ่งนอนใจ พร้อมกําชับให้ส่วนงานที่เกี่ยวข้อง ได้แก่ บริษัท ทางด่วนและรถไฟฟ้ากรุงเทพ จํากัด (มหาชน) ผู้ให้บริการเดินรถไฟฟ้า MRT สายเฉลิมรัชมงคล และสายฉลองรัชธรรม และหน่วยงานด้านความปลอดภัยของ รฟม. ดําเนินการเฝ้าระวังสถานการณ์และเพิ่มความเข้มงวดของมาตรการรักษาความปลอดภัยมากยิ่งขึ้น ทั้งภายในสถานีรถไฟฟ้า ขบวนรถไฟฟ้า บริเวณพื้นที่รอบสถานีรถไฟฟ้า อาคารและลานจอดรถ รวมถึงศูนย์ซ่อมบํารุงรถไฟฟ้าทั้ง 2 แห่ง ดังนี้
1. จัดวางกําลังเจ้าหน้าที่รักษาความปลอดภัยตลอด 24 ชม. เพื่อป้องกันเหตุ โดยร่วมกับเจ้าหน้าที่ตํารวจท้องที่
2. เพิ่มความเข้มงวดในการตรวจสัมภาระผู้โดยสาร ทั้งผู้โดยสารที่เข้าใช้บริการภายในสถานีรถไฟฟ้า และรถยนต์ที่เข้าใช้อาคารและลานจอดรถทุกแห่ง รวมถึงการเพิ่มความเข้มงวดในการตรวจภายในท้ายกระโปรงรถยนต์ที่เข้าใช้บริการอาคารและลานจอดรถทุกแห่ง
3. เสริมกําลังเจ้าหน้าที่รักษาเขตทางเพื่อการรุกล้ําพื้นที่ตลอด 24 ชั่วโมง
4. จัดกําลังหน่วยทําลายวัตถุระเบิด (EOD) และสุนัข K-9 ของ รฟม. ตรวจตราและเตรียมความพร้อมตลอด 24 ชั่วโมง
5. เตรียมกําลังหน่วยกู้ภัยพร้อมอุปกรณ์ในที่ตั้งตลอด 24 ชั่วโมง
6. ตรวจตราและเฝ้าระวังสถานการณ์ด้วยระบบกล้องโทรทัศน์วงจรปิด (CCTV) ภายในสถานีรถไฟฟ้าและบริเวณโดยรอบสถานีรถไฟฟ้าทั้ง 2 แห่ง ตลอด 24 ชั่วโมง
นอกจากนี้ รฟม. ได้เน้นย้ําให้มีการตรวจตรารอบสถานีด้านนอก รวมทั้งอาคารและลานจอดรถทุกแห่งเพิ่มเติม โดยขอความร่วมมือไปยังผู้ขับขี่มอเตอร์ไซด์รับจ้างและร้านค้าใกล้เคียงกับสถานีรถไฟฟ้า ช่วยสอดส่องดูแล และสังเกตบุคคล รวมทั้งสิ่งของต้องสงสัย หากพบเห็นเหตุการณ์ผิดปกติ สิ่งของต้องสงสัย หรือบุคคลที่มีพฤติกรรมผิดปกติ ขอให้แจ้งเจ้าหน้าที่รักษาความปลอดภัยหรือเจ้าหน้าที่ที่ปฏิบัติงานที่อยู่ในบริเวณนั้นทันที หรือโทรแจ้งศูนย์รับแจ้งเหตุ รฟม. โทร. 0 2938 3666 ตลอด 24 ชั่วโมง